stanford-oval/wikipedia huggingface dataset:
אליפות אירופה בכדורסל נשים 2017
משחקי הגמר

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר | רבע גמר |  |  | חצי גמר | חצי גמר |  |  | גמר | גמר |
:  
|  | 22 ביוני - פראג | 22 ביוני - פראג |   |   |  |  |   |   |  |  |
|  | 22 ביוני - פראג | 22 ביוני - פראג |   |   |  |  |   |   |  |  |
|  |   ספרד ספרד |  67 |   |   |  |  |   |   |  |  |
|  |   ספרד ספרד |  67 |   |   | 24 ביוני - פראג | 24 ביוני - פראג |   |   |  |  |
|  |   לטביה לטביה |  47 |   |   | 24 ביוני - פראג | 24 ביוני - פראג |   |   |  |  |
|  |   לטביה לטביה |  47 |   |   |   ספרד ספרד |  68 |   |   |  |  |
|  | 22 ביוני - פראג | 22 ביוני - פראג |   |   |   ספרד ספרד |  68 |   |   |  |  |
|  | 22 ביוני - פראג | 22 ביוני - פראג |   |   |  בלגיה בלגיה |  52 |   |   |  |  |
|  |   בלגיה בלגיה |  79 |   |   |  בלגיה בלגיה |  52 |   |   |  |  |
|  |   בלגיה בלגיה |  79 |   |   |  |  |   |   | 25 ביוני - פראג | 25 ביוני - פראג |
|  |   איטליה איטליה |  66 |   |   |  |  |   |   | 25 ביוני - פראג | 25 ביוני - פראג |
|  |   איטליה איטליה |  66 |   |   |  |  |   |   |   ספרד ספרד |  71 |
|  | 22 ביוני - פראג | 22 ביוני - פראג |   |   |  |  |   |   |   ספרד ספרד |  71 |
|  | 22 ביוני - פראג | 22 ביוני - פראג |   |   |  |  |   |   |   צרפת צרפת |  55 |
|  |   טורקיה טורקיה |  55 |   |   |  |  |   |   |   צרפת צרפת |  55 |
|  |   טורקיה טורקיה |  55 |   |   | 24 ביוני - פראג | 24 ביוני - פראג |   |   |  |  |
|  |   יוון יוון |  84 |   |   | 24 ביוני - פראג | 24 ביוני - פראג |   |   | משחק על המקום השלישי | משחק על המקום השלישי |
|  |   יוון יוון |  84 |   |   |   יוון יוון |  55 |   |   | משחק על המקום השלישי | משחק על המקום השלישי |
|  | 22 ביוני - פראג | 22 ביוני - פראג |   |   |   יוון יוון |  55 |   |   |  25 ביוני - פראג |  25 ביוני - פראג |
|  | 22 ביוני - פראג | 22 ביוני - פראג |   |   |   צרפת צרפת |  77 |   |   |  25 ביוני - פראג |  25 ביוני - פראג |
|  |   צרפת צרפת  |  67 |   |   |   צרפת צרפת |  77 |   |   |   בלגיה בלגיה |  78 |
|  |   צרפת צרפת  |  67 |   |   |  |  |   |   |   בלגיה בלגיה |  78 |
|  |   סלובקיה סלובקיה |  40 |   |   |  |  |   |   |   יוון יוון |  45 |
|  |   סלובקיה סלובקיה |  40 |   |   |  |  |   |   |   יוון יוון |  45 |
משחק הגמר
| 0 | 1 | 2 | 3 | 4 |
| --- | --- | --- | --- | --- |
| 25 ביוני 2017 | ספרד ספרד | 71 - 55  (12-18,10-17,15-15, 18-21) | צרפת צרפת | פראג |
|  | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 5200 |
|  | נק': סנצ'ו ליטל - 19 |  | נק':סלין דיומרק - 15 |  |
משחק על המקום השלישי
| 0 | 1 | 2 | 3 | 4 |
| --- | --- | --- | --- | --- |
| 25 ביוני 2017 | בלגיה בלגיה | 78 - 45   (14-16,7-21,9-17, 15-24) | יוון יוון | פראג |
|  | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 3000 |
|  | נק': קים מסטדאג - 18 |  | נק': אוואנטיה מלצי - 13 |  |
הדירוג הסופי

| --- | --- |

מיקום: נבחרת
1: ספרד ספרד
2: צרפת צרפת
3: בלגיה בלגיה
4: יוון יוון
5: טורקיה טורקיה
6: לטביה לטביה
7: איטליה איטליה
8: סלובקיה סלובקיה
9: רוסיה רוסיה
10: אוקראינה אוקראינה
11: סרביה סרביה
12: הונגריה הונגריה
13: צ'כיה צ'כיה
14: סלובניה סלובניה
15: בלארוס בלארוס
16: מונטנגרו מונטנגרו
נבחרת ישראל בתחרות

נבחרת ישראל בכדורסל נשים התמודדה על מקום באליפות במסגרת בית ז'. המשחקים נערכו בשיטת משחק בית ומשחק חוץ. הנבחרת לא הצליחה לעבור את השלב המוקדם ולא העפילה לתחרות עצמה.
אית'ן האנט

| --- | --- |

הסוכן אית'ן האנט, בגילומו של טום קרוז
 יוצרים:  דייוויד קפ 
 גילום הדמות:  טום קרוז 
 מידע
 תאריך לידה:  18 באוגוסט 1964 
 מקום לידה:  מדיסון 
 מקצוע:  סוכן מודיעין
 אזרחות:  ארצות הברית 
 
אית'ן מת'יו האנט (באנגלית: Ethan Matthew Hunt) הוא דמות בדיונית והפרוטגוניסט בעלילת סרטי "משימה בלתי אפשרית". את דמותו מגלם בכל הסרטים השחקן טום קרוז.
דמותו

אית'ן האנט הוא הסוכן החשאי המובחר ביותר של כוח המשימה הבלתי אפשרית, ארגון ביון חשאי ביותר של ארצות הברית. הוא מסוגל לפרוץ כל הגנה אפשרית, יכול להתחזות במהירות לאינסוף אנשים ודובר מספר שפות. דבקות במשימה היא המאפיין הבולט ביותר באופי שלו – הוא יסכן את חייו על מנת לעמוד בהצלחה בהשגת המטרה. בעל כושר אלתור יוצא דופן, פותר בעיות במהירות ומוכן תמיד לכל אתגר. יחד עם תכונות האופי החזקות שלו הוא אנושי מאוד, תמיד שומר על אופטימיות ובעל קשרים חברתיים חזקים עם עמיתיו למשימה. בנוסף לכל אלה הוא גבר יפה תואר, כריזמטי ובעל כושר גופני יוצא דופן.
דמותו > משימה בלתי אפשרית

בסרט הראשון בסדרה, אית'ן נבחר לעמוד בראש צוות משימה לא מנוסה על ידי ותיק בארגון כוח המשימה הבלתי אפשרית, ג'ים פלפס. בעודו מנסה לאתר קובץ ובו רשימה חשאית של סוכני הארגון בפראג, כל הצוות, מלבד האנט, מוצאים את מותם, הקובץ נגנב והאנט מגלה שהמשימה הייתה למעשה מזימה לאיתור "חפרפרת" בארגון שסחרה במידע עם סוחרי נשק צ'כים. מאחר שהוא היחיד שנשאר בחיים הוא החשוד המיידי כחפרפרת. האנט מחליט לגנוב את הרשימה המקורית, ודורש שהחפרפרת האמיתית תהיה נוכחת בעת מסירת המידע. לבדו, הוא מרכיב צוות קטן של סוכנים שיסייעו לו, בהם נמצא חברו הטוב ואיש המחשבים לותר סטיקל (וינג ריימס) הטייס פרנץ קריגר (ז'אן רנו) וקלייר פלפס (עמנואל ביאר), אשתו של ג'ים והסוכנת היחידה מהצוות המקורי של האנט ששרדה את ההתנקשויות. לאחר שהאנט משיג את רשימת הסוכנים הוא נפעם לגלות שהבוגד בארגון הוא ג'ים פלפס, שיצא מדעתו והתערער לאחר שהרגיש כי אין בו יותר צורך. פלפס ביים את מותו שלו על מנת להפליל את האנט ועבד עם קריגר וקלייר כדי לחסל את שאר הסוכנים בצוותו של האנט. לבסוף, האנט מצליח להערים על פלפס ויוצר מצב שבו פשעיו של פלפס נחשפים למנהיג כוח המשימה, ובהמשך הוא מוציא להורג את ג'ים ואת קריגר בעודם מנסים להימלט מהרכבת בה האנט ארגן להיפגש. קלייר נהרגת גם היא בחילופי האש. בסוף הסרט האנט נפגש עם סטיקל ותופס את מקומו של ג'ים בכוח המשימה הבלתי אפשרית.
דמותו > משימה בלתי אפשרית 2

בסרט השני משנת 2000, האנט נשלח לשים את ידיו על וירוס קטלני ומהונדס גנטית בשם "כימרה", מסוכן לשעבר בארגון כוח המשימה הבלתי אפשרית, שין אמברוס. זה האחרון רוצה לשחרר את הווירוס לעולם לאחר שהשיג שליטה על חברת תרופות המחזיקה בנוגדן לווירוס וכך לקצור רווחים. האנט מנסה לחדור למעגל הפנימי של אמברוס דרך חברתו לשעבר של אמברוס, ניה נורדוף (טנדי ניוטון), גנבת מהוללת. במהלך המשימה, האנט וניה נכנסים למערכת יחסים שמסכנת את הצלחת המשימה. בשיא העלילה, ניה נאלצת להחדיר לגופה את הבקבוק האחרון ובו תמיסה של הווירוס על מנת להציל את האנט; האנט גנב את הבקבוקים היחידים בהם אוחסן הווירוס ובעשותה כן היא יכלה להגן עליו עד שיימלט. במרוץ נגד הזמן, שכן הווירוס אינו בר-ריפוי לאחר 20 שעות מההדבקה – האנט משיג את הנוגדן לווירוס והורג את אמברוס.
דמותו > משימה בלתי אפשרית 3

בסרט השלישי בסדרה, האנט מתקרב לגיל פרישה בכוח המשימה הבלתי אפשרית, והוא מתכנן להינשא לארוסתו ג'וליה מיד (מישל מונאהן), שאינה יודעת דבר על חברותו בארגון. האנט נקרא למשימת חילוץ של סוכן צעיר בגרמניה ומוצא מידע חשאי על גבי מחשב נייד גנוב. הוא נאלץ בעול כורחו לפעול ולנסות לאתר פעם נוספת את סוחר הנשק הסדיסטי אוון דביאן (פיליפ סימור הופמן) ולהשיג נשק מסתורי המכונה "רגל הארנב". בסיומו של טקס מאולתר, האנט וג'וליה נישאים, רק על מנת שאוון, שמחזיק בסוכן מושתל בכוח המשימה הבלתי האפשרית, יחטוף את ג'וליה. בעזרת אנשי צוותו (וינג ריימס, ג'ונתן ריס מאיירס ומגי קיו) האנט מאתר את "רגל הארנב", מציל את אשתו ומחסל את דביאן בשאנגחאי.
דמותו > משימה בלתי אפשרית 4: קוד הצללים

בסרט הרביעי בסדרה, מדען שוודי מרושע, קורט הנדריקס (המכונה "קובלט"), שרוצה לבדוק את תאוריית המשחקים על ידי שיגור של נשק גרעיני על אוכלוסיית העולם, גורם לפיצוץ הקרמלין בעת שהאנט וצוותו נמצאים במבנה. הם נחשדים בהשתייכות לארגון טרור וכוח המשימה הבלתי אפשרית מתכחש לקיומם. האנט וחבריו לצוות נמלטים מרוסיה לדובאי על מנת לסכל פגישה בין הנדריקס לבין מתנקשת שמחזיקה בקודי שיגור של טילים גרעיניים סובייטים. את כל זה הם משיגים ללא האמצעים הטכנולוגים המרשימים העומדים לרשות סוכני הארגון – זיהוי פנים לווייני, נשק, או מערכת מחשוב המסוגלת לפרוץ כל אבטחה. המתנקשת, סבין מורו, מוצאת את מותה בנפילה מבורג' ח'ליפה, בעוד הנדריקס נמלט עם קודי השיגור להודו. בדקה התשעים, האנט ושאר הסוכנים מונעים מראש הנפץ הגרעיני מלהתפוצץ מעל ארצות הברית, לאחר שהנדריקס מצליח לגרום לצוללת גרעינית רוסית לשגר נשק אטומי.
דמותו > משימה בלתי אפשרית: אומת הנוכלים

אית'ן נלחם בכל כוחו בארגון "הסינדיקט", ארגון מתחרה לכוח המשימה הבלתי אפשרית ומורכב מסוכנים לשעבר מארגוני ומוסדות ביון שונים מארצות שונות. בלונדון, האנט נלכד ונלקח למעצר על ידי ארגון הסינדיקט. סוכנת מושתלת של שירותי הביון הבריטים, אילזה פאוסט, מסייעת לו להימלט. האנט צד את סלומון ליין, מנהיג הסינדיקט ומנסה לאתרו בבית האופרה בווינה. אילזה, כסוכנת כפולה, נשלחת לחסל את קנצלר אוסטריה בעת המופע, אך האנט עולה על מזימת ההתנקשות ויורה בעצמו בקנצלר בכתף. אילזה והאנט נמלטים יחד מהמבנה ובהמשך אילזה נמלטת לידי הסינדיקט. מפריט שאילזה השאירה בידו, שפתון ובו דיסק און קי, האנט לומד על מתקן סודי שממוקם בקזבלנקה. במתקן זה ליין מחזיק ברשימה סודית ביותר של כל חברי הסינדיקט. במבצע מסובך ומסוכן מאין כמותו, האנט יחד עם בנג'י (סיימון פג) ואילזה משיגים את "פנקס" השמות. אילזה בורחת עם הקובץ לליין, לא לפני שכל המידע בו נמחק על ידי מפעילה בסוכנות הביון הבריטית, אטלי, שהגה את רעיון הסינדיקט. האנט נלחם בבריונים של ליין יחד עם אילזה, ויחד עם חבריו מהסרטים הקודמים, סטיקל, בנג'י והסוכן ברנט (ג'רמי רנר), הם טומנים מלכודת לליין וכולאים אותו בתא זכוכית חסינת ירי.
דמותו > משימה בלתי אפשרית: התרסקות

פרק זה לוקה בחסר. אנא תרמו לוויקיפדיה ו.
אית'ן מקבל משימה לקבל פצצות אטום לפני ששליחיו של ליין שלא נכלאו יגיעו אליהן. בזמן העברת הפצצות לידי אית'ן וצוותו המורכב בידי בנג'י דאן ולות'ר סקיטל מפושעים ממזרח אירופה בברלין, שליחיו של ליין אורבים לו חוטפים את לות'ר ומצמידים לו אקדח לראש אית'ן מחליט למסור לידי שליחיו של ליין את הפצצות ובתמורה לכך לות'ר משוחרר. לאחר מכן בניסיון להמשיך את המרדף אחרי הפצצות אית'ן נשלח לפריז לעקוב אחרי אדם העונה לשם ג'ון לארק שאמור להיפגש עם סוחרת נשק שנקראת האלמנה הלבנה שלה יש פצצת אטום אחת מבין ה-3 שיש אך לפני שליחתו מנהלת ה-CIA אריקה סלואן (אנג'לה באסט) שולחת סוכן משלה למשימה עם איתן שקוראים לו אוגוסט ווקר (הנרי קאביל). השניים מגיעים לגראנד פאלה בפריז מוצאים את מי שנטען כי הוא לארק נלחמים איתו ולבסוף בהפתעה לארק מנוטרל בידי אילזה פאוסט (רבקה פרגוסון). אית'ן מתחזה ללארק ונפגש עם האלמנה והתנאי שלה למסירת הפצצה הוא הברחתו של סולומון ליין מהמשטרה הצרפתית והבאתו אליה אית'ן מבריח את ליין בוגד באלמנה ובורח בתהליך יחד עם ווקר מהמשטרה תוך כדי שהם חוטפים את ליין ומחזיקים בו כאשר הם מתאחדים עם בנג'י ולות'ר. אילזה שנשלחה בידי ארגון הביון הבריטי לחטוף את ליין מנסה לחטוף אותו אבל אית'ן פוצע אותה ובכך הוא ממשיך להחזיק בליין. לאחר הבגידה האלמנה אומרת לאית'ן שאנשיה יפסיקו לרדוף אחריו ודרך שליח תביא לו את הפצצה לאחר שיביא לידייה את ליין וגם את אילזה בלונדון דרך שליח. אית'ן מעביר את ליין ללונדון ופוגש בשליח שמתגלה שהוא אלן האנלי (אלק בולדווין) מזכיר כוח משימה בלתי אפשרית. בזמן שליין פוגש את האלמנה ואית'ן מקבל את הפצצה ווקר בוגד בצוות ונתפס בידי האנלי ובנג'י אך לבסוף לאחר חשיפת ווקר בתור סוכן של ליין בפני אריקה מתגלה כי המתנקשים ששלחה אריקה כדי לתפוס את כל הצוות וווקר הם גם סוכנים של ליין ובמהלך קרב שנוצר האנלי נרצח בידי ווקר ואית'ן יוצא למרדף ברחבי העיר שמתבטא בקפיצות לרוחק בין גגות של בניינים בניסיון לתפוס את ווקר שברח יחד עם ליין. אית'ן כמעט תופס אותו ולפני שווקר נמלט עם ליין במסוק ווקר מאיים על אית'ן שאם ימשיך לרדוף אחריו הוא ירצח את אשתו לשעבר ג'וליה. אית'ן מאתר את ליין וווקר בקשמיר ונוסע לשם לעצור אותם ואת הפעלת הפצצות שבידיהם יחד עם צוותו ועם אילזה שמצטרפת אליהם. לאחר שהגיעו לקשמיר לות'ר מאתר את הפצצה הראשונה וכמעט מנטרל אותה יחד עם ג'וליה לאחר שפוגשת את אית'ן ומתעקשת לקחת חלק במשימה. בנג'י ואילזה כמעט מנטרלים את הפצצה השנייה אחרי שהם גוברים על ליין שפיזית שמר על הפצצה. אית'ן מתגנב למסוק שיוצא בשיירת מסוקים עם ווקר שעליו נמצא שלט שרק בעזרתו ניתן למנוע את הפעלת הפצצות. אית'ן גובר על טייסי המסוק ומרסק אותו על המסוק של ווקר ושניהם שורדים את ההתרסרקות שקוראת על צוק. לאחר ששניהם מתאוששים מההתרסקות מתחיל קרב פיזי שבו אית'ן מביס את ווקר ומפיל את ווקר אל מותו מהצוק ושנייה לפני הפיצוץ אית'ן מנטרל אותן סופית ומציל את העולם שוב אך הוא מאבד את ההכרה שלו שחוזרת לאחר שג'וליה שהיא רופאה מטפלת בו. ליין נכלא בידי ה-CIA ונמסר לארגון הביון הבריטי (וכנראה ששם הוצא להורג) בידי האלמנה שמתגלה כבת ברית של הארגונים למרות עסקיה העברייניים.
דמותו > מהישגיו של האנט

עצירת הנשימה מתחת למים במשך כמעט שלוש דקות רצופות במתקן צבאי סודי במרוקו.
טיפוס על בניין בורג' ח'ליפה בעזרת כפפה "נצמדת" אחת (לאחר שהסוללה התרוקנה בכפפה הנוספת וללא כבלים תומכים או חבלים המגינים עליו מנפילה חופשית).
הסתננות למטוס מטען רוסי, רגעים ספורים לאחר תחילת נסיעתו על מסלול ההמראה.
ניטרול טיל גרעיני בעודו באוויר, לאחר מאבק פיזי ממושך עם חייל לשעבר בכוחות המיוחדים של שוודיה (קובלט).
שהייה בכלא רוסי לאורך תקופה ארוכה כחלק מסיפור כיסוי.
גרם למספר 2 של אמברוס להתחזות אליו התחזות מושלמת (וכך אמברוס ירה בחברו הטוב במקום בהאנט).
הימלטות מקבוצה של אופנוענים חמושים במצב של אובדן כוחות.
בריחה מבית חולים ברוסיה תוך כדי היותו תחת פיקוח של בכיר במשטרה הרוסית.
קפיצה מאופנוע אל תהום ב"משימה בלתי אפשרית 7".
אלאדה אמינו

עבדול והאב "אלאדה" אמינו (באנגלית: Abdul Wahab "Alade" Aminu; נולד ב-14 בספטמבר 1987) הוא כדורסלן ניגרי-אמריקאי המשחק בעמדת הסנטר.
ראשית חייו וקריירת מכללות

אמינו למד בתיכון סטפנסון בסטון מאונטיין, ג'ורג'יה. הוא שיחק כדורסל מכללות במדי ה"יילו ג'אקטס" של המכון הטכנולוגי של ג'ורג'יה.
בשנתו הראשונה בג'ורג'יה טק עלה אמינו מהספסל ב-24 משחקים, עם ממוצעים של 2.4 נקודות ו-1.8 ריבאונדים למשחק, תוך כדי קליעה של 48.9% מהשדה.
בשנת הסופומור שלו גדל מעט מעמדו של אמינו, והוא שיחק ב-18 משחקים עם ממוצעים של 5.4 נקודות ו-3.2 ריבאונדים למשחק, כשהוא קולע ב-58.3% מהשדה (אחוז הקליעה הטוב ביותר שלו במהלך קריירת המכללות).
בשנת הסיניור שלו הוא העמיד ממוצעים של 11.8 נקודות, 7.9 ריבאונדים ו-1.1 חטיפות למשחק, וקלע ב-52.2% מהשדה.
קריירה מקצועית

לאחר שלא נבחר בדראפט ה-NBA ‏2009 הצטרף אמינו לוושינגטון ויזארדס ושיחק במדיה בליגת הקיץ של ה-NBA. ב-5 בנובמבר 2009 נבחר אמינו בבחירה ה-10 בדראפט ליגת הפיתוח על ידי פורט ויין מאד אנטס, אך הועבר בטרייד לאירי בייהוקס.
ב-2 במרץ 2010 שלחו הבייהוקס את אמינו בטרייד לבייקרספילד ג'אם. ב-9 משחקים במדי הג'אם הוא העמיד ממוצעים של 19.3 נקודות ו-9.2 ריבאונדים למשחק.
ב-26 במרץ 2010 חתם אמינו על חוזה ל-10 ימים עם מיאמי היט מה-NBA, אך נחתך מהסגל ב-7 באפריל.
ביולי 2010 שיחק אמינו במדי שארלוט בובקאטס ואטלנטה הוקס בליגת הקיץ, וב-9 ביולי חתם באלאן שאלון מליגת העל הצרפתית לעונת 2010/11. ב-21 במאי 2011 רשם אמינו שיא קריירה של 27 נקודות, כולל 13 מ-14 מהשדה ו-6 ריבאונדים, בהפסד 85–107 לאסוול ליון-וילרבאן. אמינו זכה עם שאלון בגביע הצרפתי 2011, וב-13 ביוני האריך את חוזהו בקבוצה בשנה. בעונתו השנייה בקבוצה זכה אמינו עם שאלון בטרבל - גביע הליגה, הגביע הצרפתי ואליפות הליגה הצרפתית. ב-54 משחקים ששיחק בעונת 12/2011 הוא העמיד ממוצעים של 11.9 נקודות, 6.7 ריבאונדים וחטיפה אחת למשחק.
ב-24 באוגוסט 2012 חתם אמינו בפינאר קרשיאקה מליגת העל הטורקית לעונת 2012/13 והגיע עימה לגמר היורוצ'לנג', בו הפסידה לקרסניה קריליה סמרה מרוסיה.
ב-2013 שיחק אמינו במדי טורונטו ראפטורס בליגת הקיץ, וב-23 בספטמבר חתם לשנה בניו באסקט ברינדיזי מהסרייה א' האיטלקית. ב-30 בדצמבר 2013 הוא נפרד מהקבוצה וב-6 בינואר 2014 חזר לטורקיה וחתם בבאנוויט להמשך העונה. אמינו עזר לבאנוויט להגיע לחצי גמר הליגה הטורקית, בן הודחה על ידי גלאטסראיי.
ב-15 באוגוסט 2014 חתם אמינו חתם בטד אנקרה הטורקית לעונת 2014/15. ב-28 בפברואר 2015 הוא רשם שיא עונתי של 26 נקודות ללא החטאות (12 מ-12 מהשדה), יחד עם 11 ריבאונדים, בהפסד 85–97 לאסקישהיר.
ב-11 בספטמבר 2015 חתם אמינו לשנה בהפועל אילת מליגת העל בכדורסל לעונת 2015/2016. ב-26 באוקטובר 2015 הוא רשם שיא עונתי של 25 נקודות (8 מ-13 מהשדה), 12 ריבאונדים, חמישה אסיסטים ושתי חטיפות בהפסד 84–86 לעירוני נהריה. ב-25 במרץ 2016 השתתף אמינו במשחק האולסטאר 2016 ובתחרות ההטבעות במהלך אותו אירוע.
לאחר 37 משחקים ששיחק באילת סיים אמינו את העונה כמלך הריבאונדים של הליגה עם 9.9 ריבאונדים למשחק, במקום השני בחסימות (1.7 למשחק) ובמקום השלישי במדד יעילות (22.6 למשחק). הוא גם העמיד ממוצעים של 14.7 נקודות ו-1.5 אסיסטים. אמינו עזר לאילת להגיע לחצי גמר הליגה, שם הפסידה בסופו של דבר להפועל ירושלים.
ב-8 באוגוסט 2016 חתם אמינו בקבוצה הלבנונית ספורטינג א-ריאדי מביירות. ב-37 משחקים בעונת 2016/17 הוא העמיד ממוצעים של 15 נקודות, 9.3 ריבאונדים, 1.5 אסיסטים. 1.3 חטיפות ו-1.1 חסימות למשחק, וזכה עם הקבוצה באליפות הליגה הלבנונית.
ב-28 ביולי 2017 חזר אמינו לצרפת, וחתם על חוזה לשנה בנאנטר. אמינו עזר לנאנטר להגיע לשמינית גמר ליגת האלופות בכדורסל 2018, שם הודחה על ידי קבוצתו לשעבר באנוויט.
ב-26 ביולי 2018 חתם אמינו בהפועל תל אביב מליגת העל לעונת 2018/2019. ב-19 בנובמבר 2018 רשם אמינו שיא עונתי של 21 נקודות ו-13 ריבאונדים, עם 9 מ-13 מהשדה, בניצחון 85–62 על מכבי ראשון לציון. אמינו עזר להפועל להעפיל לפלייאוף 2019, בו הודחה ברבע הגמר על ידי יריבתה העירונית מכבי תל אביב.
ב-10 בספטמבר 2019 חתם בטורון מליגת העל הפולנית בכדורסל. בדצמבר 2020 חתם לחודשיים בבילבאו באסקט מליגת ה-ACB הספרדית, וב-2020 עבר לשהרדארי גרגאן מאיראן, עימה זכה באליפות.
ב-27 במאי 2021 חתם אמינו באתלטיקוס דה סן חרמן מליגת העל של פוארטו ריקו. הוא שוחרר מהקבוצה ב-1 במאי 2022 ולמחרת חתם בג'יגנטס דה קרולינה.
קריירה בנבחרת

אמינו שיחק בנבחרת ניגריה בכדורסל, והשתתף במדיה בטורנירי הכדורסל באולימפיאדת לונדון (2012) ובאולימפיאדת ריו דה ז'ניירו (2016). ב-2015 זכה עם הנבחרת באליפות אפריקה בכדורסל.
חיים אישיים

אביו של אמינו הוא יורובה מניגריה, ואמו אפרו-אמריקאית מניו יורק. הוא נולד באטלנטה, ג'ורג'יה, וגדל בסטון מאונטיין הסמוכה. אחיו הצעיר אל-פארוק הוא כדורסלן NBA בעבר.
הערות שוליים

↑  "Wizards Announce Summer League Mini-Camp Invitees". וושינגטון ויזארדס. 2 ביולי 2009. נבדק ב-2024-02-05. {{cite news}}:  (עזרה)
↑  "Jam Makes Trade For Aminu". oursportscentral.com. 2 במרץ 2010. נבדק ב-2024-02-05. {{cite news}}:  (עזרה)
↑  "HEAT sign Alade Aminu". מיאמי היט. 29 במרץ 2010. נבדק ב-2024-02-05. {{cite news}}:  (עזרה)
↑  "2010 Summer League Rosters". ShamSports. 3 ביולי 2010. נבדק ב-2024-02-05. {{cite news}}:  (עזרה)
↑  פרופיל, באתר אלאן שאלון
↑  Karşıyaka runner-up in Eurochallenge Cup after bitter last-gasp defeat, הורייט, ‏29 באפריל 2013
↑  "Breaking Down the Toronto Raptors 2013 Summer League Roster". Raptors HQ. 10 ביולי 2013. נבדק ב-2024-02-05. {{cite news}}:  (עזרה)
↑  L'Enel Brindisi ingaggia il pivot Alade Aminu, ליגת העל האיטלקית בכדורסל (באיטלקית)
↑  סיקור המשחק, באתר RealGM.com
↑  הפועל אילת החתימה את סנטר נבחרת ניגריה, באתר ערוץ הספורט, 9 בספטמבר 2015
↑  ליגת Winner סל, מחזור 3: עירוני נהריה נגד פתאל אילת, באתר מנהלת ליגת העל בכדורסל
↑  אולסטאר 2016: הישראלים ניצחו 118:143 את הזרים, באתר ערוץ הספורט, 25 במרץ 2016
↑  עונת 16–2015 | היסטוריה, באתר מנהלת ליגת העל בכדורסל
↑  פרופיל, באתר מנהלת ליגת העל בכדורסל
↑  Nanterre 92 recrute l'Américain Alade Aminu, ל'אקיפ (בצרפתית)
↑  עמרי מנהיים, ‏הסנטר אלאדה אמינו חתם לעונה בהפועל ת"א, באתר ערוץ הספורט, 26 ביולי 2018
↑  ליגת העל: הפועל תל אביב הביסה 62:85 את מכבי ראשון לציון, באתר וואלה, 19 בנובמבר 2018
↑  Bilbao signs Alade Aminu to a two-month contract, Eurohoops, ‏16 בדצמבר 2020
↑  "Aminu reforzará a los Atléticos". GuerraBSN.com (בספרדית). 27 במאי 2021. נבדק ב-2024-02-05. {{cite web}}:  (עזרה)
אמינו בספטמבר 2015
אמינו (משמאל) במדי הפועל אילת נגד מכבי חיפה בספטמבר 2015
איל טרה

| --- | --- |

 לידה:  1997 (בן 27 בערך) רומא, איטליה 
 שם לידה:  גואידו לואיג'י סניה
 שם במה:  Il Tre 
 מוקד פעילות:  איטליה 
 תקופת הפעילות:  מ-2015 
 סוגה:  פופ ‏•‏‏ היפ הופ
 שפה מועדפת:  איטלקית 
 חברת תקליטים:  אטלנטיק רקורדס, וורנר מיוזיק איטליה 
 פרופיל ב-IMDb
 
גווידו לואיג'י סניה (באיטלקית: Guido Luigi Senia; נולד ב-3 בספטמבר 1997) ידוע בבשם הבמה איל טרה (באיטלקית: Il Tre), הוא ראפר, זמר וכותב איטלקי. התפרסם בעיקר בזכות אלבומו Ali – Per chi non ha un posto in questo mondo, שהגיע לראש מצעד האלבומים האיטלקי.
קריירה

בשנת 2015 הוציא את סינגל הבכורה שלו, "Cataclisma", לאור דרך יוטיוב. בשנת 2016 נחל הצלחה גדולה כשהשתתף בתחרות ה-One Shot Game, וגבר על מתמודדים רבים עד הדחתו בגמר. ב-2018 פרסם את המיקסטייפ הראשון שלו, Cracovia Vol. 2, דרך חברת התקליטים טוטאל אינדיפנדנט. בשבוע הראשון לצאתו צבר מיליון השמעות בסטרימינג, 50,000 הורדות דיגיטליות ועותקיו הפיזיים אזלו מהמדף.
הצלחת השיר "Bella Guido", שצבר למעלה משלושה מיליון צפיות ביוטיוב, הובילה את איל טרה לחתום על חוזה הקלטות עם החברות וורנר מיוזיק איטליה ואטלנטיק רקורדס. בשנת 2019 התעיד איגוד תעשיית ההקלטות האיטלקי את "Cracovia Pt. 3" בתואר פלטינה, לאחר שנמכר בכ-100,000 יחידות ברחבי המדינה.
ב-19 בפברואר 2021 הוציא את אלבום הבכורה שלו, Ali – Per chi non ha un posto in questo mondo, לאור. קדם ליציאתו פורסם הסינגל "Pioggia". לאחר שבוע אחד בלבד נמנה בין האלבומים הנמכרים ביותר בכל הזמנים באיטליה.
איל טרה היה אחד משלושים האמנים שהתחרו בפסטיבל סן רמו 2024, הקדם האיטלקי לאירוויזיון 2024, שהתקיים במאלמה שבשוודיה. שירו לתחרות, "Fragili", סיים בערב הגמר במקום הרביעי.
הערות שוליים

↑  Giago, Arianna (15 בפברואר 2021). "Chi è Il Tre: biografia, carriera e curiosità del rapper". Donne Magazine (באיטלקית). נבדק ב-6 באפריל 2024. {{cite web}}:  (עזרה)
↑  Giometti, Eduardo (2021-02-26). "Il Tre debutta in testa alla classifica degli album più venduti con Ali". Spettacolo.eu (באיטלקית). נבדק ב-2021-03-30.
↑  "Il Tre: biografia, discografia e contatti ufficiali". Boh Magazine (באיטלקית). נבדק ב-2021-03-30.
↑  "Chi è Il Tre, il rapper di Te lo prometto". Notizie Musica (באיטלקית). 2020-08-15. נבדק ב-2021-03-30.
↑  Redazione, Francesca (2021-01-21). "Chi è Il Tre? Vero nome, età, biografia e discografia". Team World (באיטלקית). נבדק ב-2021-03-30.
↑  "Il Tre, "Ali" vola subito al primo posto: è l'album più venduto". Radio Italia. נבדק ב-2021-03-30.
↑  Rossi, Antonella (3 בדצמבר 2023). "Sanremo 2024: tutti i nomi dei cantanti in gara". Vanity Fair Italia (באיטלקית). נבדק ב-10 בינואר 2024. {{cite web}}:  (עזרה)
| --- | --- |
בקרת זהויות :  ICCU: MILV377756  ISNI: 0000 0005 0238 1641  MusicBrainz: 0542e218-dcae-4f09-b4a7-0eb58c47d843
אליפות אירופה בכדורסל נשים 2019

| --- | --- |
 תאריך התחלה:  27 ביוני 2019
 תאריך סיום:  7 ביולי 2019
 מספר משתתפות:  16
 מארחת:  סרביה לטביה
 ערים מארחות:  בלגרד, ניש, זרניאנין, ריגה
 זוכה:  ספרד ספרד (4)
 השחקן המצטיין:  ספרד אסטו נדור
 מלך הסלים:  בריטניה טמי פנבגלה  146, 20.9 למשחק
 מלך הריבאונדים:  שוודיה אמנדה זחוי  56, 9.3 למשחק
 מלך האסיסטים:  סלובניה ניקה בריץ'  34, 8.5 למשחק
 → 20172021 ←
 
אליפות אירופה בכדורסל נשים 2019, הייתה האליפות האזורית ה-37 שאורגנה על ידי פיב"א אירופה. האליפות נערכה בסרביה ולטביה בין ה-27 ביוני ל-9 ביולי 2019.
ספרד ניצחה באליפות בפעם הרביעית בתולדותיה.
מתכונת האליפות

בתחרות השתתפו 16 נבחרות. הן חולקו ל-4 בתים. הנבחרת המנצחת מכל בית המשיכו להתמודדות על המדליות בשלב השני. הקבוצות שזכו במקום 2–3 בבית התמודדו על 4 מקומות נוספות ברבע הגמר.